ห้องร้องทุกข์ 26/08/60
ไม่สนมอเตอร์ไซค์นับร้อยพากันขี่ย้อนศร แถวๆ วิทยาลัยเทคนิคเชียงใหม่ ถนนสิงหราช ซอย 2 ต.ศรีภูมิ อ.เมือง จ.เชียงใหม่ ชาวบ้านเจอประจำ โดยเฉพาะช่วงเช้า ทั้งที่มีป้ายห้ามเลี้ยวแต่ก็ยังแหกกฎ สภ.เจ้าของพื้นที่ ส่งจราจรทำให้รู้จักวินัยบ้าง,มาที่ ถนนยมราชตัดถนนกุดั่น ต.ในเมือง อ.เมือง จ.นครราชสีมา ร้านอาหารขายเหล้า เปิดเพลงเสียงดังสนั่น หลังร้านปิด ปล่อย ลูกค้าส่งเสียงดัง ยันตี 1 ตี 2 คนละแวกนั้นเดือดร้อนกันถ้วนหน้า ตำรวจ สภ.เจ้าของท้องที่ ผ่านไปมาช่วยบอกให้ลดเสียงหน่อย,ส่งกลิ่นเน่าเหม็น โรงงานผลิตอาหารสัตว์แห่งหนึ่ง ใน ต.สระพัฒนา อ.กำแพงแสน จ.นครปฐม ชาวบ้านรอบด้านเดือดร้อน นั่งดมนอนดมกลิ่นเหม็น มานานร่วมปี วอน อุตสาหกรรมจังหวัด ลงมาตรวจสอบข้อเท็จจริงและบรรเทาทุกข์ให้ชาวบ้านด้วย,ป่านนี้ยังไม่เสร็จ ถนนซอยศรีนครินทร์ 40 (ซอยสุภาพงษ์ 3 แยก 5-2) แขวงหนองบอน เขตประเวศ ชาวบ้านเห็น ผู้รับเหมา ทำถนนมานานหลายเดือนแล้ว แต่ไม่เสร็จเสียที ล่าสุดสั่งปิดถนน รถขยะเข้ามาเก็บขยะไม่ได้ ขยะล้นกองเป็นพะเนิน ส่งกลิ่นเน่าเหม็นไปทั่ว ทำเดือดร้อนหนัก โครงการของหน่วยงานไหน? เร่งทำให้เสร็จ ดีมั้ย?,นายจิรนันทน์ ประกอบไวทยกิจ ผอ.สำนักฝึกอบรม ชี้แจงกรณี ถนนหมู่ 2 ต.หนองไผ่แบน อ.เมือง จ.อุทัยธานี พังเป็นหลุมลึกตลอดทั้งเส้น กรมทางหลวงชนบท ตรวจสอบแล้ว ถนนดังกล่าวอยู่ในความรับผิดชอบ อบจ.อุทัยธานี ซึ่งได้เข้าดำเนินการปรับปรุงซ่อมแซมถนนเรียบร้อยแล้ว,helpcenter@thairath.co.th, 
นายจิรนันทน์ ประกอบไวทยกิจ ผอ.สำนักฝึกอบรม ชี้แจงกรณี ถนนหมู่ 2 ต.หนองไผ่แบน อ.เมือง จ.อุทัยธานี พังเป็นหลุมลึกตลอดทั้งเส้น กรมทางหลวงชนบท ตรวจสอบแล้ว ถนนดังกล่าวอยู่ในความรับผิดชอบ อบจ.อุทัยธานี ซึ่งได้เข้าดำเนินการปรับปรุง
ห้องร้องทุกข์,ถนนเป็นหลุมเป็นบ่อ,อุทัยธานี,มอเตอร์ไซค์ย้อนศร,เชียงใหม่,ข่าวทั่วไป